wickkiey/tamil-wikipedia-markdown huggingface dataset:
# பாலகோகுலம்

**பாலகோகுலம்** (Balagokulam) என்பது சிறுவர்களுக்கான அமைப்பாகும். பாலகோகுலம் 1970ஆம் ஆண்டில் இந்தியாவின் கேரள மாநிலத்தில் துவக்கப்பட்டது. ராஷ்டிரிய சுயம்சேவாக் சங்கத்தின் துணை அமைப்பாக செயல்படுகிறது. இவ்வமைப்பு 1981இல் கேரளத்தில் பதிவு செய்யப்பட்டு, பின் இந்தியா முழுவதும் சிறுவர்-சிறுமியர்களிடையே இந்து சமய கலாசாரத்தை பரப்பும் அமைப்பாக செயல்படுகிறது. இவ்வியக்கத்தின் கிளைகள் ஐக்கிய ராச்சியத்திலும் செயல்படுகிறது.  

பாலகோகுலத்தின் குறிகோளுரை *எல்லோரும் சந்தோஷமாக இருக்க வேண்டும்* என்பதே.
# நீரகவழல்



**நீரகவழல்** அல்லது **சிறுநீரக அழற்சி** (Nephritis) என்பது சிறுநீரகங்களில் ஏற்படும் அழற்சியைக் குறிக்கிறது. இந்நோயில், திரணை (Glomerulus), நுண்குழல்கள், இவற்றைச் சுற்றியுள்ள இடைத்திசுக்கள் உட்படுத்தப்பட்டிருக்கலாம்.  

## தொடர்புடைய மருத்துவச் சீர்கேடுகள்

### வகைகள்
- திரணை நீரகவழல் (glomerulonephritis) திரணையில் ஏற்படும் அழற்சியைக் குறிக்கிறது. சிறுநீரக அழற்சி என்று கூறும்போது திரணை நீரகவழல் என்பதைக் குறிப்பதாக ஆதாரங்களின் அடிப்படையிலில்லாது சாதாரணமாகக் கருதப்படுகிறது.
- இடைத்திசு நீரகவழல் அல்லது நுண்குழல் இடைத்திசு நீரகவழல் (tubulo-interstitial nephritis) சிறுநீரக நுண்குழல்களுக்கிடையே உள்ள இடைவெளியில் ஏற்படும் அழற்சியைக் குறிக்கிறது.

### காரணங்கள்
நோய்த்தொற்றுகள், நஞ்சுகள், முக்கியமாக முதன்மையான உறுப்புகளைத் தாக்கும் தன்னெதிர்ப்பு நோய்கள் நீரகவழல் நோய்க்குக் காரணமாக அமைகின்றன
# தேசி


**தேசி** (*Citrus × aurantiifolia*) என்பது கிச்சிலி கலப்பின தாவரமாகும். இது *சிட்ரஸ் மிக்ராந்தா* x *சிட்ரஸ் x மெடிகா* ஆகிய இனங்களினால் உருவாக இதன் காய்கள் உருண்டையாக 2.5–5&nbsp;செ.மீ விட்டம் கொண்டிருக்கும். பழுத்ததும் மஞ்சள் நிறமுடைய இது காயாக இருக்கும்போது பச்சை நிறத்தில் இருக்கும். இக்காய்கள் சந்தைப்படுத்துவதற்காக பறிக்கப்படுகின்றன.
# இலித்தியம் அயோடேட்டு


**இலித்தியம் அயோடேட்டு** *(Lithium iodate*) LiIO<sub>3</sub> என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். நேரியல் சாராப் படிகம், ஒலி-ஒளி மற்றும் அழுத்த மின்சாரம் போன்ற பயன்பாடுகளுக்கான எதிர்மறை ஓரச்சுப் படிகமாக இலித்தியம் அயோடேட்டு விளங்குகிறது. இதை 347 நானோ மீட்டர் மாணிக்கச் சீரொளிகளில்  
பயன்படுத்துகிறார்கள்  

## பண்புகள்
இலித்தியம் அயோடேட்டின் கடினத்தன்மை அளவு மோவின் அளவுகோலில் 3.5 முதல் 4 ஆக உள்ளது. 298 கெல்வினில் அல்லது 25 பாகை செல்சியசு வெப்பநிலையில் இதனுடைய நேரியல் வெப்பவிரிவுக் கெழு அளவுகள் 2.8•10−5/°செ (a- அச்சு) மற்றும் 4.8•10−5/°செ (c-அச்சு) என்பதாகக் காணப்படுகிறது. 50 பாகை செல்சியசு வெப்பநிலையில் இச்சேர்மம் β- வடிவத்திற்கு மாறுகிறது என்றாலும் இதுவொரு மீள்வினையாகும்
# கயா சந்திப்பு தொடருந்து நிலையம்



**கயா சந்திப்பு தொடருந்து நிலையம்**, இந்தியாவிலுள்ள கயா நகரத்தில் உள்ளது. இங்கிருந்து தில்லி, கொல்கத்தா, சென்னை, காமாக்யா, ராஞ்சி, பாரஸ்நாத், பொகாரோ, வாரணாசி, இலக்னோ, கோட்டா, கான்பூர், அலகாபாத், ஆக்ரா, பரேலி, மதுரா, ஜபல்பூர், போபால், இந்தோர், நாக்பூர், மும்பை, புனே, புரி, அகமதாபாத், சோத்பூர், அம்ரித்சர், தேராதூன், கால்கா, ஜம்மு, குவாலியர், தேராதூன், ஜம்சேத்பூர், புவனேசுவரம் போன்ற ஊர்களுக்கு தொடர்வண்டிகளில் செல்லலாம்.  

## தொடர்வண்டிகள்

## அருகிலுள்ள வானூர்தி நிலையங்கள்
அருகிலுள்ள வானூர்தி நிலையங்கள்  
1. கயா பன்னாட்டு வானூர்தி நிலையம்
1. நேதாஜி சுபாசு சந்திரபோசு பன்னாட்டு வானூர்தி நிலையம், கொல்கத்தா
# தேசிப்பழம்


**தேசிப்பழம்** (*lime*; அரபு, பிரெஞ்சு மொழிகளில் "லிம்" [*lim*]) என்பது உருண்டையான, தேசிப்பச்சை நிறமுடைய, விட்டமுடைய, அமிலத் தன்மையான, சாறு சவ்வுப்பை கொண்ட கிச்சிலிப் பழமாகும். சில வகை கிச்சிலி இனப்பழங்களும் தேசிப்பழம் அல்லது தேசிக்காய் என்றே அழைக்கப்படுகின்றன. இவற்றில் தேசி, பாரசீகத் தேசி, காப்பிலித் தேசி, பாலைவனத் தேசி என்பனவும் அடங்கும். தேசிப்பழங்களை உற்பத்தி செய்யும் தாவரங்கள் பல்வேறு மரபுவழி மூலத்தைக் கொண்டுள்ளதோடு, ஒற்றைத்தொகுதிமரபு உயிரினத் தோற்ற குழு அமைப்பையும் கொண்டிருக்கவில்லை.
# தத்தோபந்த் பாபுராவ் தெங்காடி


**தத்தோபந்த் பாபுராவ் தெங்காடி** அல்லது **தெங்காடி** (Dattopant Bapurao Thengadi), (10 நவம்பர் 1920 – 14 அக்டோபர் 2004) இந்துத்துவா கருத்தியல் கொண்ட இந்து த்த்துவ்வாதி, இந்திய தொழிற்சங்கத் தலைவர், மற்றும் சுதேசி விழிப்புணர்வு இயக்கத்தை நிறுவியவர். தெங்காடி, மகாராஷ்டிர மாநிலம், வார்தா மாவட்டம், ஆர்வி கிராமத்தில் பிறந்தவர். இறக்கும் வரை ஆர் எஸ் எஸ் இயக்கத்தின் முழு நேரப் பிரச்சாரகராக இருந்தவர். .  

}}
# பிலிப்பீன் அகழி



**பிலிப்பீன் அகழி** *( Philippine Trench)* என்பது பிலிப்பீன்சுக்கு கிழக்கில் உள்ள ஒரு கடலடி அகழியாகும். இவ்வகழி பிலிப்பீன் ஆழம், மிண்டானௌ அகழி மற்றும் மிண்டானௌ ஆழம் என்ற பெயர்களாலும் அழைக்கப்படுகிறது.  

பிலிப்பீன்சிலுள்ள மிகப்பெரிய தீவான லூசோனின் மத்தியப்பகுதியில் தொடங்கி, தென் கிழக்காக இந்தோனேசியாவின் மலுக்குத் தீவுகளுக்கு வடக்கில் உள்ள ஆல்மயெரா தீவு வரை நீண்டிருக்கும் பிலிப்பீன் அகழி தோராயமாக 1320 கி.மீ (820 மைல்) நீளம் மற்றும் 30 கி.மீ அகலம் (19 மைல்) கொண்டதாக உள்ளது.  

பிலிப்பீன் அகழியின் ஆழமான பகுதி காலாத்தியா ஆழம் என்று அழைக்கப்படுகிறது. இதன் ஆழம் 34,580 அடிகள் அல்லது 5760 பாதோம் ஆகும். உலகத்தில் உள்ள தாழ்வான பகுதிகளில் இது மூன்றாவது இடத்தைப் பிடிக்கின்ற ஆழமாகும்.  

பிலிப்பீன் அகழிக்கு வடக்கில் சட்டென கிழக்கு லூசோன் அகழி காணப்படுகிறது. இவை இரண்டும் பிலிப்பீன் கடல் தட்டின் மேலுள்ள பென்னாம் பீடபூமியால் தடுக்கப்பட்டும் பிரிக்கப்பட்டும் தனித்தனியாக உள்ளன.  

புவிமேலோட்டுத் தட்டுகள் மோதலின் விளைவாகவே பிலிப்பீன் அகழி தோன்றியிருக்கலாம். பிலிப்பீன் கடல் தட்டு, பிலிப்பீன் நகரும் திட்டுகளுக்கு அடியில் ஆண்டுக்கு 16 செ.மீ என்ற அளவில் மேலும் கடலுக்குள் அமிழ்ந்து வருகிறது.
# ஆங்கிலம்-தமிழ்ச் சொற்களஞ்சியம்



**ஆங்கிலம்-தமிழ்ச் சொற்களஞ்சியம்**, அ.சிதம்பரநாதன் செட்டியாரைத் தலைமைப்பதிப்பாசிரியராகக் கொண்டு, சென்னைப் பல்கலைக்கழகம் வெளியிட்டுள்ள ஆங்கிலம் தமிழ் நடையில் அமைந்துள்ள அகரமுதலி ஆகும்.  

## அமைப்பு
இந்நூலில் ஆங்கில அகரவரிசைப்படி சொற்கள் அமைக்கப்பட்டு பொருள் தரப்பட்டுள்ளது. தமிழ்ச்சுருக்க வடிவங்கள் தரப்பட்டுள்ளன.  

| தொகுதி | பதிப்பாண்டு |  |
| --- | --- | --- |
| முதல் | 1963 |  |
| 2ஆவது | 1964 |  |
| 3ஆவது | 1965 |  |
| ஒரே தொகுதியாக | 1977 |  |
| ஒரே தொகுதியாக | 1981 |  |
| ஒரே தொகுதியாக | 1988 |  |
| ஒரே தொகுதியாக | 1992 |  |
| ஒரே தொகுதியாக | 2010 | } |

'ஆங்கிலம்-தமிழ்ச் சொற்களஞ்சியம்', நூல், (மறுபதிப்பு 2010; சென்னைப்பல்கலைக்கழகம், சென்னை)
# அத்தாப்புக் குடில்



**அட்டாப் வீடு** என்பது, புரூணை, இந்தோனீசியா, மலேசியா, சிங்கப்பூர் போன்ற நாடுகளின் நாட்டுப்புறப் பகுதிகளில் காணப்படும் மரபுவழி வீட்டு வகைகளுள் ஒன்றாகும். அட்டாப் எனப்படும் பனை போன்ற ஒருவகை மரத்தில் இருந்து இவ்வீடுகளில் சுவர்களுக்கு உரிய வரிச்சுக்களும், கூரை வேய்வதற்கான ஓலையும் பெறப்படுவதால், அம்மரத்தின் பெயரால் அட்டாப் வீடு என இது அழைக்கப்படுகிறது. இவ்வீடுகள், சிறிய குடிசைகள் முதல் மிதமான அளவுள்ள வீடுகள் வரை பல்வேறு அளவுகளில் காணப்படுகின்றன. 19ம் நூற்றாண்டு வரை கோயில்கள் போன்ற குறிப்பிடத்தக்க கட்டிடங்களும் அட்டாப் வகையினவாக இருந்தன.  

## மேற்கோள்

## உசாத்துணைகள்
- [http://www.enhr2004.org/files/new_papers/Normand-Prunieres.pdf Normand-Prunieres, Helene. 'Malaysian Dwellings', *Proceedings of ENHR International Housing Conference 2004*, (Cambridge: University, 2004)
# கறுப்பு, வெள்ளை பங்களா

**கறுப்பு, வெள்ளை பங்களா** என்பது, வெப்பமண்டலக் காலநிலை கொண்ட குடியேற்ற நாடுகளில், ஐரோப்பாவில் இருந்து குடியேறிய குடும்பங்கள் பொதுவாகப் பயன்படுத்திய வெண்ணிறம் பூசப்பட்ட பங்களாக்களைக் குறிக்கும். பொதுவாக இவ்வகை வீடுகள் 19 ஆம் நூற்றாண்டில், தென்கிழக்காசியாவில் இருந்த பிரித்தானியக் குடியேற்ற நாடுகளில் காணப்பட்டன.  

## வரலாறு
மலேசியா, சிங்கப்பூர் ஆகிய நாடுகளில், 19ம் நூற்றாண்டு முதல் இரண்டாம் உலகப் போர் வரையான காலப்பகுதியில் இவ்வகையான வீடுகள் கட்டப்பட்டன. இவ்வீடுகள் அக்காலத்தில் ஐக்கிய இராச்சியத்தில் நடைமுறையில் இருந்த *ஆர்ட்சு அன்டு கிறாஃப்ட்டு*, *ஆர்ட்டு டெக்கோ* இயக்கங்களின் பாணிகளின் கூறுகளைக் கொண்டிருந்ததுடன், அக்காலத்துச் செல்வந்த ஐரோப்பியர்களின் தேவைகளுக்கு ஏற்ப காற்றோட்டம் உள்ளவையாகவும், நல்ல இடவசதி கொண்டவையாகவும் இருந்தன. கறுப்பு, வெள்ளை பங்களாக்கள் பெரும்பாலும், பணம் படைத்த குடும்பங்களாலும், முன்னணி வணிக நிறுவனங்களாலும், பொது வேலைகள் திணைக்களத்தாலும், பிரித்தானியப் படைத்துறையாலும் கட்டப்பட்டன.  

இவற்றுட் சில தற்காலத்திலும், வீடுகளாகப் பயன்படுத்தப்பட்டு வருகின்றன. வேறுசில உணவுச்சாலைகள் போன்ற வணிக நிறுவனங்களாக மாற்றியமைக்கப்பட்டுள்ளன.
# ஆர்ட்சு அன்டு கிறாஃப்ட்சு இயக்கம்

வடிவமைப்பு, 1862]]  
**ஆர்ட்சு அன்டு கிறாஃப்ட்சு இயக்கம்** (Arts and Crafts movement) என்பது, 1880க்கும் 1910க்கும் இடைப்பட்ட காலத்தில் ஐரோப்பா, வட அமெரிக்கா ஆகிய பகுதிகளிலும், 1920களில் சப்பானிலும், செழித்தோங்கி இருந்த அழகூட்டற்கலை, கவின்கலை ஆகியவை சார்ந்த ஒரு பன்னாட்டு இயக்கம். இது, எளிமையான வடிவங்களைப் பயன்படுத்தி மரபுவழியான கைப்பணிகளுக்கு ஆதரவாக இருந்ததுடன், இடைக்கால, வியன்புனைவு சார்ந்த, நாட்டார் பாணிகளில் அமைந்த அழகூட்டல்களைப் பயன்படுத்தியது. இது சமூக, பொருளாதாரச் சீர்திருத்தங்களை வலியுறுத்தியதுடன், தொழில்மயமாக்க எதிர்ப்புப் போக்கையும் கொண்டிருந்ததாகச் சொல்லப்படுகிறது. 1930களில் இது நவீனவியத்தால் மாற்றீடு செய்யப்படும்வரை இவ்வியக்கத்தின் செல்வாக்கு ஐரோப்பா எங்கும் பரவியிருந்தது. எனினும், கைப்பணியாளர்கள், வடிவமைப்பாளர்கள், நகரத் திட்டமிடலாளர்கள் போன்றோரிடையே தொடர்ந்தும் நீண்டகாலம் செல்வாக்குடன் இருந்தது.  

இவ்வியக்கத்துக்க அடிப்படையாக அமைந்த கொள்கைகளும், பாணியும் 20 ஆண்டுகளாகவே இங்கிலாந்தில் வளர்ச்சியுற்று வந்தபோதும், 1887ம் ஆண்டிலேயே கலை, கைப்பணிக் கண்காட்சிச் சங்கத்தின் கூட்டம் ஒன்றில், டி. ஜே. கொப்டென்-சாண்டர்சன் என்பவர் முதன் முதலாக இந்தப் பெயரைப் பயன்படுத்தி இவ்வியக்கத்தைக் குறிப்பிட்டார். கட்டிடக்கலைஞர் அகசுத்தசு பூசின் (Augustus Pugin - 1812–1852), எழுத்தாளரான யோன் ரசுக்கின் (John Ruskin - 1819–1900)), ஓவியர் வில்லியம் மொறிசு (William Morris - 1834–1896) ஆகியோரின் எழுத்துக்களே இவ்வியக்கத்துக்குத் தூண்டுதல்களாக அமைந்தன.  

## தோற்றமும் செல்வாக்கும்

### ஜோன் ரசுக்கினின் பங்களிப்பு
"ஆர்ட்சு அன்டு கிராஃப்ட்சு" இயக்கத்தின் கொள்கையின் ஒரு பகுதி ரசுக்கினின் சமூக விமர்சனத்தில் இருந்து உருவானது. ரசுக்கின், ஒரு நாட்டின் ஒழுக்கம் மற்றும் சமூக நலம் ஆகியவற்றை அதன் கட்டிடக்கலையின் தரம், பணியின் இயல்பு ஆகியவற்றுடன் தொடர்புபடுத்தினார். தொழிற்புரட்சியினால் உருவான இயந்திரமய உற்பத்தி, வேலைப் பிரிவு என்பன ஒரு அடிமை முறை என அவர் கருதினார். நலத்துடன் கூடிய ஒழுக்கமுள்ள சமுதாயத்துக்குத் தாம் செய்வதைத் தாமே வடிவமைக்கும் சுதந்திரமான வேலையாட்கள் தேவை என்பது அவரது கருத்தாக இருந்தது. "ஆர்ட்சு அன்டு கிராஃப்ட்சு" இயக்கத்தில் இவரைப் பின்பற்றுபவர்கள், தொழிற்சாலை உற்பத்திகளைவிட கைவினை உற்பத்திகளையே விரும்பியதுடன், மரபுவழியான திறன்கள் இழக்கப்படுவது குறித்துக் கவலையும் கொண்டிருந்தனர். இவர்கள் இயந்திரங்களைக் குறித்தல்லாமல், தொழிற்சாலை முறைமையின் தாக்கங்களைக் குறித்தே கலக்கமுற்றிருந்தனர். வில்லியம் மொறிசின் *கைவினை* குறித்த எண்ணம், வேலைப்பிரிவு இல்லாத வேலையே அன்றி, இயந்திரம் இல்லாத வேலை என்பது அல்ல.
# வாடி சந்திப்பு தொடருந்து நிலையம்



**வாடி சந்திப்பு**, கருநாடகத்தின் குல்பர்கா மாவட்டத்திலுள்ள வாடியில் உள்ளது.  

## தொடர்வண்டிகள்
முக்கியமாக தொடர்வண்டிகள்  
- 12219/20 செகந்திராபாத் மும்பை துரந்தோ விரைவுவண்டி
- 12627/28 கர்நாடகா விரைவுவண்டி
- 11019/20 கோனார்க் விரைவுவண்டி
- 11301/02 உத்யான் விரைவுவண்டி
- 12701/02 உசைன்சாகர் விரைவுவண்டி
- 12025/26 புனே - செகந்திராபாத் ஜன் சதாப்தி
# சோலாப்பூர் தொடருந்து நிலையம்



**சோலாப்பூர் தொடருந்து நிலையம்**, சோலாப்பூரில் உள்ளது. இது சோலாப்பூர் ரயில்வே கோட்டத்தின் தலைமையகம் ஆகும்.  

## தொடர்வண்டிகள்
இந்த நிலையத்தில் நின்றுசெல்லும் வண்டிகள்:  
- புணே – செகந்தராபாத் சதாப்தி விரைவுவண்டி
- புணே – சோலாப்பூர் ஹுதாத்மா விரைவுவண்டி
- புணே - சோலாப்பூர் இன்டர்சிட்டி விரைவுவண்டி
- புது தில்லி – பெங்களூர் கர்நாடகா விரைவுவண்டி
- மும்பை – சென்னை விரைவுவண்டி
- மும்பை – சென்னை மெயில்
- மும்பை – ஐதராபாத் ஹுசைன்சாகர் விரைவுவண்டி
- மும்பை – ஐதராபாத் விரைவுவண்டி
- மும்பை – சோலாப்பூர் சித்தேஸ்வர் விரைவுவண்டி
- மும்பை – பெங்களூர் உத்யான் விரைவுவண்டி
- குர்லா – கோயம்புத்தூர் விரைவுவண்டி
- மும்பை – கன்னியாகுமாரி விரைவுவண்டி
- சோலாப்பூர் – கோலாப்பூர் விரைவுவண்டி
- சோலாப்பூர் – ஹுப்பள்ளி இன்டர்சிட்டி விரைவுவண்டி
- சோலாப்பூர் – மைசூர் கோல்கொண்டா விரைவுவண்டி
- சோலாப்பூர் – யஸ்வந்த்பூர் அதிவிரைவுவண்டி
# பேயர் – டிரிவ்சன் கருநீலத் தொகுப்பு வினை

**பேயர் – டிரிவ்சன் கருநீலத் தொகுப்பு வினை** *( Baeyer–Drewson indigo synthesis)* என்பது1882 ஆம் ஆண்டில் கண்டுபிடிக்கப்பட்ட ஒரு கரிம வேதியியல் வினையாகும். பொதுவாக இச்சாயம் இண்டிகோ என்ற பெயரால் அழைக்கப்படுகிறது. 2 – நைட்ரோபென்சால்டிகைடு மற்றும் அசிட்டோன் ஆகியவற்றைச் சேர்த்து வினைப்படுத்துவதன் மூலம் இண்டிகோ தயாரிக்கப்படுகிறது.  

கரிம வேதியியலில் இவ்வினை ஆல்டால் குறுக்கவினை என்று வகைப்படுத்தப்படுகிறது. இவ்வினை வழியாக இண்டிகோ தயாரிக்கப்படும் முறை கைவிடப்பட்டு பெரும்பாலும் தற்பொழுது அனிலீனிலிருந்து தயாரிக்கும் முறை பின்பற்றப்படுகிறது  

## வினைவழிமுறை

## குறிப்புரை
இவ்வினையின் மூலமான ஆய்வுக்கட்டுரையை எழுதியவர் டிரிவ்சன் என்றாலும் ஆங்கிலப் புத்தகங்களில் இம்முறை பொதுவாக பேயர்- டிரிவ்சன் வினை என்ற பெயராலேயே குறிப்பிடப்படுகிறது.
# பாகல்பூர்



**பாகல்பூர்** என்னும் மாநகரம் கங்கை ஆற்றின் கரையில் அமைந்துள்ளது. இது பீகாரின் பாகல்பூர் மாவட்டத்தில் உள்ளது. இது பீகாரின் இரண்டாவது பெரிய நகரம். இது 112 சதுர கி.மீ பரப்பளவில் அமைந்துள்ளது.  

## போக்குவரத்து

இந்த ஊரில் இருந்து எண்பதாம் தேசிய நெடுஞ்சாலை, 31ஆம் தேசிய நெடுஞ்சாலை ஆகியவற்றின் மூலம் பிற நகரங்களுக்கு செல்லலாம்.  

## தட்பவெப்ப நிலை

## ஊடகம்
இங்கு *தைனிக் ஜாக்ரண், *தைனிக் பாஸ்கர், ஆஜ்*, போன்ற இந்தி நாளேடுகளும், *தி டைம்ஸ் ஆஃப் இந்தியா, த டெயிலி டெலிகிராப்*, *ஹிந்துஸ்தான் டைம்ஸ் போன்ற ஆங்கில நாளேடுகளும் கிடைக்கின்றன.  

## அண்மையில் அமைந்தவை

## மேலும் பார்க்க
- பாகல்பூர் கலவரம், 1989
# 1997 ஆசிய நிதி நெருக்கடி



**1997 ஆசிய நிதி நெருக்கடி** என்பது கிழக்காசிய நாடுகளில் சூலை 1997 துவக்கத்திலிருந்து ஏற்பட்ட நிதி நெருக்கடிகளைக் குறிக்கிறது. இது பின்னர் பொருளாதாரத் தொற்றாகி (en:Financial contagion) உலகளாவிய நாடுகளின் பொருளாதார வீழ்ச்சிக்கு வித்திட்டது.  

இந்த நெருக்கடி முதலில் தாய்லாந்தில் இருந்து துவங்கியது. தாய்லாந்தின் நாணய மதிப்பு வீழ்ச்சியடைவதற்கு முன்பே, வெளிநாட்டுக் கடனால் திவாலாகும் சூழல் ஏற்பட்டது. இந்த நெருக்கடி பிற தென்கிழக்காசிய நாடுகள் மற்றும் சப்பான் நாடுகளின் நாணய மதிப்பில் இறக்கம், பங்குச் சந்தை வீழ்ச்சி, மற்றும் தனிநபர் கடன் மதிப்பு உச்சிக்கு சென்றது.
# மரத் தக்காளி



**மரத்தக்காளி** அல்லது **குறுந்தக்காளி** (*Tamarillo*) என்பது உருளைக் கிழங்கு குடும்பத்தைச் சேர்ந்த சிறிய பூக்கும் தாவரம் ஆகும். இது முட்டை வடிவ உண்ணத்தகு பழங்களை விளைவிக்கிறது. மரத்தக்காளியானது ஒரு சிறு மரப்பயிர் ஆகும்.  

## பரவல்
இது பெரு நாட்டின் மலைக் கிராமங்களில் இருந்து தோன்றியது. பின்னர் அங்கிருந்து நியூசிலாந்து, பிரேசில், இந்தியா, இலங்கை நாடுகளுக்குப் பரவி பயிரிடப்படுகிறது. இதை தக்காளிக்கு மாற்றாக பயன்படுத்தலாம் என்றாலும் இது மலைப்பிரதேசங்களில் மட்டுமே வளரக்கூடியது என்பதால், சமவெளிப் பகுதிகளில் பயிரிட முடியாதது. இவை தொடர்ந்து 5, 6 ஆண்டுகள் மகசூல் தரக்கூடியன. இப்பயிர் கடல் மட்டத்தில் இருந்து 1,000 முதல் 7,500 அடி உயரமான இடங்களில் வளர்கிறது. இந்தியாவில் மேற்கு வங்கம், மகாராஷ்டிரா, அசாம், நாகாலாந்து, இமாசலப்பிரதேச மாநிலங்களில் பயிரிடப்படுகின்றது. தமிழ்நாட்டில் சிறுமலை, கொடைக்கானல், ஊட்டி, தாண்டிக்குடி, கொல்லிமலை உள்ளிட்ட மலைப்பிரதேசங்களில் விவசாயிகள் மரத்தக்காளியை சாகுபடி செய்யத் தொடங்கியுள்ளனர்.  

### பழம்
முட்டை வடிவப் பழங்கள் 4-10 செ. மீ நீளமுடையன. அவற்றின் நிறம் மஞ்சள் முதல் செம்மஞ்சள், சிவப்பு, ஊதா எனப் பல உள்ளன. இவை தக்காளியைப் போன்ற சுவைகொண்டதாக உள்ளன. சாதாரண தக்காளி, செடியில் இருந்து பறித்த பழம் ஒரிரு நாளில் அழுகிவிடுகின்றன. ஆனால், மரத்தக்காளி பழங்கள் 7 முதல் 8 நாட்கள் வரை சாதாரணமாக கெடுவதில்லை. குறைந்த சீதோஷ்ண நிலையில் சுமார் 15 நாட்கள் வரை நன்றாக இருக்கும். சாதாரண தக்காளியைப் போல் இதை அப்படியே பயன்படுத்த முடியாது. தோலை சுற்றி கசக்கும் தன்மை இருக்கும். அதனால் தோலை நீக்கிவிட்டு, பயன்படுத்துகின்றனர்.  
**பழக்கூறு, சில முக்கிய ஆக்கக்கூறுகள்**

| ஆக்கக்கூறு [g/100g] | எல்லை | ஆக்கக்கூறு [mg/100g] | எல்லை |  |
| --- | --- | --- | --- | --- |
| நீர் அளவு | 81–87 | உயிர்ச்சத்து ஏ | 0.32–1.48 |  |
| புரதங்கள் | 1.5–2.5 | உயிர்ச்சத்து சி | 19.7–57.8 |  |
| கொழுப்பு | 0.05–1.28 | கல்சியதம் | 3.9–11.3 |  |
| நார்ப்பொருள் | 1.4–6.0 | மக்னீசியம் | 19.7–22.3 |  |
| மொத்த அமிலம் | 1.0–2.4 | இரும்பு | 0.4–0.94 | } |
# அன்னா கரேனினா


***அன்னா கரேனினா*** (*Anna Karenina*, ) உருசிய எழுத்தாளர் லியோ டால்ஸ்டாயால், 1873 முதல் 1877 வரை *த உருசியன் மெசஞ்சர்* இதழில் தொடர்கதையாக எழுதி, பதிப்பிக்கப்பட்ட புதினம் ஆகும். தொடர் வெளிவந்தபோது இதழாசிரியர் மிக்கைல் காட்கோவுடன் அரசியல் பார்வைகளால் பிணக்கு கொண்டதால் தடைபட்ட இந்தப் புதினத்தின் முதல் முழுமையான வடிவம் நூல் வடிவத்தில் 1878ஆம் ஆண்டில் வெளியானது.  

*அன்னா கரேனினா* நிகழ்நிலை புனைவுகளில் மிகச் சிறந்ததாகக் கருதப்படுகின்றது. முதலில் எழுதிய *போரும் அமைதியும்* ஆக்கத்தை டால்ஸ்டாய் புதினத்திற்கும் மேலானதாகக் கருதியதால் இதனையே தம்முடைய முதல் உண்மையான புதினமாக கருதினார்.  

## மேற்சான்றுகள்
# அருநெல்லி



**அருநெல்லி** அல்லது **அரைநெல்லி** (*Phyllanthus acidus*) என்பது "பிலந்தாசியா" குடும்பத்தைச் சேர்ந்த, உண்ணத்தக்க மஞ்சள் நிற சதைப்பற்றுள்ளக் கனிகளை விளைவிக்கும் மரமாகும்.  

## விபரம்
இத்தாவரம் 2 முதல் 9 மீ (6½ to 30&nbsp;அடி) உயரம் வளரக்கூடியது. அடர்த்தியான கிளைகளினால் பற்றை போன்று காட்சியளிக்கும் இது பச்சை மிகுந்து காணப்படும்.
# வரலாற்றுக்கு முந்திய மலேசியா



**வரலாற்றுக்கு முந்திய மலேசியா** (ஆங்கிலம்: *Prehistoric Malaysia*) என்பது, மலேசியாவில் உடற்கூற்றியல் அடிப்படையில் மனிதன் தோன்றியதற்கும் *(Anatomically Modern Humans)*; பதிவு செய்யப்பட்ட வரலாற்றுத் தொடக்கத்துக்கும் இடைப்பட்ட காலப் பகுதியைப் பற்றியது ஆகும்.  

மலேசியாவில் உடற்கூற்றியல் அடிப்படையிலான நவீன மனிதரின் மிகப் பழைய எலும்புகள் கண்டுபிடிக்கப்பட்டு உள்ளன. இவற்றுள் பேராக் மனிதன் *(Perak Man)* 11,000 ஆண்டுகளுக்கும், பேராக் பெண் *(Perak Woman)* 8,000 ஆண்டுகளுக்கும் முந்தி வாழ்ந்தவர்கள்.  

இந்த இருவரின் எச்சங்களும் லெங்கோங் (*Lenggong*) பகுதியில் கண்டுபிடிக்கப்பட்டவை. இந்தக் களத்தில் சம்மட்டிகளைக் கொண்டு கற்கருவிகள் தயாரிக்கும் இடம் ஒன்றும்; சிதைவு அடையாத நிலையில் உள்ளது. தம்புன் குகை ஓவியங்களும் (*Tambun Rock Art*) பேராக் மாநிலத்தில்தான் உள்ளன.  

கிழக்கு மலேசியாவைச் (*East Malaysia*) சேர்ந்த சரவாக்கின் நியா குகைகளில் (*Niah Caves*) 40,000 ஆண்டுகளுக்கு முற்பட்ட மனித எச்சங்கள் கண்டுபிடிக்கப்பட்டு உள்ளன.  

## காலவரிசை
, ஈப்போ மாநகருக்கு அருகில் 2,000 ஆண்டுகள் பழைமையான தம்புன் குகை ஓவியங்கள்.]]  

### 35,000+ ஆண்டுகளுக்கு முன் - தொடக்கக் கற்காலம்

சரவாக்கில் உள்ள நியா குகைகள் *(Sarawak's Niah Caves)* வரலாற்றுக்கு முந்திய காலக் களம் ஆகும். இங்கே 40,000 ஆண்டுகள் பழமையான மனித எச்சங்கள் கண்டு எடுக்கப்பட்டன.  

சபாவில் லகாட் டத்துவுக்கு அருயில் உள்ள மன்சூலி பள்ளத்தாக்கில் *(Mansuli valley)* கண்டுபிடிக்கப்பட்ட கற்கருவிகள் இதைவிடப் பழமையானவை எனத் தொல்லியலாளர்கள் கருதுகின்றனர். ஆனாலும் துல்லியமான காலக் கணிப்புப் பகுப்பாய்வுகள் இன்னும் வெளியிடப்படவில்லை.  

### 10,000 – 5,000 ஆண்டுகளுக்கு முந்தைய கற்காலம் (புதிய கற்காலம்)

அந்தக் காலத்து மக்கள் கல் கருவிகள் மற்றும் நகைகளைப் பயன்படுத்தியதை; பேராக்கில் உள்ள லெங்கோங் பள்ளத்தாக்கில் இருந்து கிடைத்த தொல்பொருள் கண்டுபிடிப்புகள் காட்டுகின்றன. இந்த காலக் கட்டத்தின் தொல்பொருள் தரவுகள் அனைத்தும் குகைகள், பாறைகள் மற்றும் தங்கும் இடங்களில் இருந்து கிடைத்தவை.  

மேலும் அவை ஹோபின்கியன் *(Hoabinhian)* எனும் வேட்டையாடும் இனத்தவர்களுடன் தொடர்புடையவை. 3000 - 4000 ஆண்டுகளுக்கு முன்பு புதிய கற்கால விவசாயிகள் இந்தப் பகுதியில் வாழ்ந்து இருக்கலாம் என்று நம்பப்படுகிறது.  

### 2,500 ஆண்டுகளுக்கு முன்பு - வெண்கல காலம்

புதிய பழங்குடியினர் மற்றும் கடல்வழிப் பயணிகள் உட்பட அதிகமான மக்கள் மலாயா தீபகற்பத்திற்குள் வந்தனர். அந்த வகையில் மலாய் தீபகற்பம், பண்டைய காலத்தில் கடல் வர்த்தகத்தில் குறுக்கு வழியாக மாறியது.  

மலேசியாவின் கடற்கரைக்கு வந்த கடல்வழிப் பயணிகளில் இந்தியர்கள், ஜாவானியர்கள் மற்றும் சீனர்களும் அடங்குவர். டாலமி *(Ptolemy)* எனும் பிரபலமான நாடு காண் வரலாற்று ஆசிரியர், மலாயா தீபகற்பத்திற்கு *கோல்டன் செர்சோனீஸ்* *(Golden Chersonese)* என்று பெயர் வைத்தார்.
# செவியழற்சி


**செவியழற்சி** (Otitis) என்பது மனிதர்கள் மற்றும் பிற விலங்குகளின் செவிகளில் ஏற்படும் அழற்சி அல்லது நோய்த்தொற்றைக் குறிக்கிறது.  

இது கீழ்வருமாறு வகைப்படுத்தப்பட்டுள்ளது:  
- *புறச்செவியழற்சி* (Otitis externa, swimmer's ear) புறச்செவி, செவிக்குழல் ஆகியவற்றில் ஏற்படும் அழற்சியைக் குறிக்கிறது. இந்நிலையில் காதுகளைத் தொட்டாலோ, இழுத்தாலோ வலிக்கும்.
- *இடைச்செவியழற்சி* (Otitis media) என்பது இடைச்செவியில் ஏற்படும் அழற்சியைக் குறிக்கும். சாதரணமாகக் குழந்தைகளில் இத்தகைய நோய்த்தொற்று ஏற்படுகிறது. இந்நிலையில் காதுகள் நோய்த்தொற்றினால் பாதிக்கப்பட்டோ அல்லது செவிப்பறைக்குப் பின்புறம் சாதரணமாகக் காற்றினால் நிரப்பப்பட்ட இடைச்செவி வெளி, திரவத்தினால் அடைக்கப்பட்டோ காணப்படும். சிலநேரங்களில் அறுவைச் சிகிச்சைத் தேவைப்படலாம்.
- *உட்செவியழற்சி* (Otitis interna, labyrinthitis) உட்செவியில் ஏற்படும் அழற்சியைக் குறிக்கும். சமநிலை, கேட்கும் திறன் ஆகியவற்றின் உணர் உறுப்புகள் உட்செவியில் உள்ளன. எனவே, கிறுகிறுப்பு (vertigo) உட்செவியழற்சியில் சாதாரணமாகக் காணப்படும் அறிகுறியாகும்.
# திராட்சை (பேரினம்)



**திராட்சை** (*Vitis*) என்பது திராட்சைக் குடும்பத்தைச் சேர்ந்த பூக்கும் தாவரங்களின் கிட்டத்தட்ட 60 இனங்களைக் குறிக்கும் பேரினம் ஆகும். இவ்வினம் புவியின் வடக்கு அரைக்கோளப்பகுதியில் அதிகம் வளர்க்கப்படுகின்றன. இது திராட்சைப் பழ மூலங்களைக் கொண்டதால் பொருளாதார முக்கியத்துவம் பெறுகின்றது. இதன் பழங்கள் நேரடியாகவும், வைன் போன்ற நொதிய உற்பத்தியிலில் பயன்படுவதாலும் முக்கியத்துவம் பெறுகிறது. இது பற்றிக் கற்பதும் பயிரிடலும் "கொடி முந்திரி வேளாண்மை" என அழைக்கப்படுகிறது.  


## வெளி இணைப்பு
- 
- List of 48 descriptors defined in the GRAPEGEN06 project
# திராட்சை


**திராட்சை** (*Vitis vinifera*; *common grape vine*) என்பது திராட்சை பேரினத்திலுள்ள இனங்களில் ஒன்றாகும். இது மெராக்கோ, வட போர்த்துக்கல் முதல் தென் செருமனி மற்றும் கிழக்கில் வட ஈரான் ஆகிய உட்பட்ட மத்தியதரைப் பகுதி, மத்திய ஐரோப்பா, தென்மேல் ஆசியா இடங்களை தாயகமாகக் கொண்டது. தற்போது 5000 முதல் 10,000 வரையான இவ்வினத் திராட்சை வகைகள் உள்ளன. அவற்றில் சில வைன் உற்பத்திக்காக வாணிப முக்கியத்துவம் பெறுகின்றன.
# பழவூர், திருநெல்வேலி மாவட்டம்


**பழவூர்** இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் மானூர் ஒன்றியத்தில் உள்ள ஊராட்சி. இது தாமிரபரணியின் கரையின் மீதுள்ளது. இங்கு பாசனத்திற்காக பாளைக் கால்வாய்க்கு நீரை திருப்பிவிடுவதற்காக ஒரு அணைக்கட்டு உள்ளது, அது பழவூர் அணைக்கட்டு என்றழைக்கப்படுகிறது. இதன்மூலம் 3557.26 ஹெக்டேர் நிலத்தில் விவசாயம் நடைபெறுகின்றது..  

இது திருநெல்வேலி (சட்டமன்றத் தொகுதி)யின் கீழ் வருகிறது. இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா. இந்துக் கல்லூரி, பேட்டை ஆகும்.  

## அருகிலுள்ள கிராமங்கள்
- கொண்டாநகரம், திருநெல்வேலி மாவட்டம்
- சுத்தமல்லி, திருநெல்வேலி மாவட்டம்
# கொண்டாநகரம், திருநெல்வேலி மாவட்டம்



**கொண்டாநகரம்** என்பது இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் பாப்பாகுடி ஒன்றியத்தில் உள்ள ஓர் ஊராட்சியாகும். இது திருநெல்வேலி (சட்டமன்றத் தொகுதி)யின் கீழே வருகிறது.  

இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா இந்துக் கல்லூரி, பேட்டை ஆகும்.  

- பழவூர், திருநெல்வேலி மாவட்டம்
- சுத்தமல்லி, திருநெல்வேலி மாவட்டம்
# சுத்தமல்லி ஊராட்சி



**சுத்தமல்லி ஊராட்சி** (*Suthamalli Gram Panchayat*) என்பது தமிழ்நாட்டின், அரியலூர் மாவட்டத்தில் உள்ள தா. பழூர் ஒன்றியத்தில் அமைந்துள்ள ஓர் ஊராட்சி ஆகும். இந்த ஊராட்சி, அரியலூர் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3922 ஆகும். இவர்களில் பெண்கள் 1990 பேரும் ஆண்கள் 1932 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  

1. ஆலம்பள்ளம்
1. புளியன்குழி
1. சுத்தமல்லி
# சாத்தம் கப்பற்பட்டறை


**சாத்தம் கப்பற்பட்டறை** (*Chatham Dockyard*) என்பது வடகிழக்கு இங்கிலாந்தின் கென்ட் மாவட்டத்தில் உள்ள சாத்தம் என்னும் ஊரின் வழியே பாயும் மெட்வே ஆற்றங்கரையில் அமைந்துள்ள கப்பல் கட்டுமானத் தளம் ஆகும். சாத்தம் கப்பற்பட்டறையின் வரலாறு 1547 இல் எட்டாம் கென்றி மன்னனின் கப்பற்படைக்காகக் கட்டப்பட்ட 3 களஞ்சியங்களிலிருந்து துவங்குகிறது. இங்கிலாந்தில் உள்ள ஆறு அரச கப்பல் தளங்களில், சாத்தம் கப்பற்பட்டறையும் ஒன்று.  

## தோற்றம்
சாத்தம் கப்பற்பட்டறை 1567 ஆம் ஆண்டில் முதலாம் எலிசபெத் இராணியால் அரச கப்பற்பட்டறையாக மாற்றப்பட்டது.  

## நீர்மூழ்கிக் கப்பல்கள்

சாத்தம் கப்பற்பட்டறை 1907 இல் இருந்து நீர்மூழ்கிக் கப்பல்களைத் தயாரிக்கத் துவங்கியது. முதலாவது கட்டப்பட்டது சி17 என்ற கடலோர நீர்மூழ்கியாகும். கடைசியாகக் கட்டிமுடிக்கப்பட்டது 1968 இல் கனேடிய அரச கடற்படைக்கான ஒபேரியன் வகை ஓக்கநாகன் ஆகும். இத்தளத்தில் மொத்தம் 20 வகைகளைச் சேர்ந்த 57 நீர்மூழ்கிகள் உருவாக்கப்பட்டுள்ளன.  

## நிரந்தரமாக மூடிய பின்னர்
சாத்தம் கப்பற்பட்டறை, 1980 வரை அரச கப்பற்படைக் கப்பல்களை பழுதுநீக்கும் பணிகளையும் பராமரிப்புப் பணிகளையும் மேற்கொண்டுவந்தது. பின்னர் 1981 இல் நாட்டின் பாதுகாப்புத் தகைமைகளின் ஆய்வின் படி, சாத்தம் கப்பற்பட்டறை நிரந்தரமாக மூடப்படுவதாக அறிவிக்கப்பட்டது. 1984இல் இதன் இயக்கம் முற்றிலும் முடிவுக்குக் கொண்டுவரப்பட்டது. இதன் விளைவாக 7000 நேரடி வேலையிழப்புகளும், அதே போல் இருமடங்கு மறைமுக வேலையிழப்புகளும் நேரிட்டன.  

பட்டறையை மூடுகையில், அது மூன்று பாகங்களாகப் பிரிக்கப்பட்டது. தற்போதைய தளத்தின் வெளிப்பகுதி, வணிகத் துறைமுகமாக விற்கப்பட்டது. மத்தியப் பகுதி கடல்சார் சாத்தம் என்று பெயர் மாற்றம் பெற்று, குடியிருப்பு வளர்ச்சிக்கும் பொருளாதார மீளுருவாக்கத்திற்கும் என ஒதுக்கப்பட்டது. சார்சியன் கப்பற்பட்டறை என்று அழைக்கப்பட்ட மற்றப் பகுதி, சாத்தம் கப்பற்பட்டறையின் வரலாற்றைப் பாதுகாக்கவும், அதன் பொருளாதாரத்தை மேம்படுத்தவும் ஒரு சுயாதீன அறக்கட்டளையாக மாற்றப்பட்டது.
# மக்னீசியம் சல்பைட்


**மக்னீசியம் சல்பைட்** *(Magnesium sulfite)* என்பது என்ற மூலக்கூற்று வாய்ப்பாடு கொண்ட சல்பூரசமிலம் எனப்படும் கந்தச அமிலத்தின் மக்னீசியம் உப்பு ஆகும். பொதுவாகக் காணப்படும் நீரேற்று வடிவத்தில் ஆறு நீர் மூலக்கூறுகள் இடம்பெற்று சேர்மத்தை அறுநீரேற்று வடிவமாக (·6) வைத்துள்ளன. 40 பாகை செ அல்லது 104 பாகை பா வெப்பநிலைக்கு சூடாக்கினால் இச்சேர்மம் மக்னீசியம் சல்பைட்முந்நீரேற்றாக ( ·3. நீர்நீக்கமடைகிறது. இதனுடைய நீரிலி வடிவம் நீருறிஞ்சியாக , காற்றிலுள்ள நீரையும் எடுத்துக்கொள்ளும் பண்புடன் காணப்படுகிறது.
# எர்ணாகுளம் நகரத் தொடருந்து நிலையம்

எர்ணாகுளம் நகரத் தொடருந்து நிலையம், (*Ernakulam Town*) எர்ணாகுளம் மாவட்டத்திலுள்ள கொச்சியில் உள்ளது. இதை வடக்கு எர்ணாகுளம் என்றும் அழைப்பர். இங்கு இரண்டு நடைமேடைகளும், நான்கு வழித்தடங்களும் உள்ளன.  

## வழித்தடம்
- எர்ணாகுளம் சந்திப்பு முதல் ஷொறணூர் சந்திப்பு வரையுள்ள பாதை
- **எர்ணாகுளம் நகரத் தொடருந்து நிலையத்திலிருந்து** கோட்டயம் வரையுள்ள பாதை

## நின்றுசெல்லும் வண்டிகள்
| எண் | வண்டி எண் | கிளம்பும் இடம் | சேரும் இடம் | வண்டியின் பெயர் |
| --- | --- | --- | --- | --- |
| 1. | 16649/16650 | மங்களூர் | நாகர்கோவில் | பரசுராம் விரைவுவண்டி |
| 2. | 17229/17230 | திருவனந்தபுரம் | ஐதராபாத் | சபரி விரைவு வண்டி |
| 3. | 16381/16382 | மும்பை சி.எஸ்.டி | கன்னியாகுமரி (பேரூராட்சி) | ஜெயந்தி ஜனதா விரைவுவண்டி |
| 4. | 16525/16526 | கன்னியாகுமரி (பேரூராட்சி) | பெங்களூர் | ஐலண்டு எக்ஸ்பிரஸ் |
| 5. | 12623/12624 | சென்னை | திருவனந்தபுரம் | திருவனந்தபுரம் மெயில் |
| 6. | 12257/12258 | கொச்சுவேலி | யஸ்வந்த்பூர் | யஸ்வந்த்பூர் விரைவுவண்டி |
| 7. | 12695/12696 | சென்னை | திருவனந்தபுரம் | சென்னை - திருவனந்தபுரம் அதிவிரைவுவண்டி |
| 8. | 16629/16630 | திருவனந்தபுரம் | மங்களூர் | மலபார் எக்ஸ்பிரஸ் |
| 9. | 16347/16348 | திருவனந்தபுரம் | மங்களூர் | மங்களூர் விரைவுவண்டி |
| 10. | 16343/16344 | திருவனந்தபுரம் | பாலக்காடு நகரம் | அமிர்தா விரைவுவண்டி |
| 11. | 16327/16328 | கோர்பா | திருவனந்தபுரம் | கோர்பா விரைவுவண்டி |
| 12. | 12201/12202 | லோக்மானிய திலக் முனையம் | கொச்சுவேலி | கொச்சுவேலி கரீப் ரத் எக்ஸ்பிரஸ் |
| 13. | 12777/12778 | யஸ்வந்த்பூர் | கொச்சுவேடி | யஸ்வந்த்பூர் விரைவுவண்டி |
| 14. | 12287/12288 | கொச்சுவேலி | தேராதூன் | தேராதூன் விரைவுவண்டி |
| 15. | 16317/16318 | கன்னியாகுமரி | ஜம்மு தாவி | ஹிமசாகர் விரைவுவண்டி |
| 16. | 16311/16312 | கொச்சுவேலி | பிகானேர் | கொச்சுவேலி பிகானேர் விரைவுவண்டி |
| 17. | 12697/21698 | திருவனந்தபுரம் | சென்னை | திருவனந்தபுரம் - சென்னை அதிவிரைவுவண்டி |
| 18. | 12515/12516 | திருவனந்தபுரம் | குவகாத்தி | திருவனந்தபுரம் குவகாத்தி அதிவிரைவுவண்டி |
| 19. | 12081/12082 | திருவனந்தபுரம் | கண்ணூர் | திருவனந்தபுரம் - கண்ணூர் ஜனசதாப்தி விரைவுவண்டி |
| 20. | 12659/12660 | நாகர்கோவில் | ஹவுரா | நாகர்கோயில் ஹவுரா விரைவுவண்டி |
| 21. | 16333/16334 | திருவனந்தபுரம் | வேராவல் | வேராவல் விரைவுவண்டி |
| 22. | 16335/16336 | காந்திதாம் | நாகர்கோவில் | நாகர்கோயில் காந்திதாம் விரைவுவண்டி |
| 23. | 16302/16301 | திருவனந்தபுரம் | ஷொறணூர் சந்திப்பு | வேணாடு விரைவுவண்டி |
| 24. | 16042/16041 | ஆலப்புழா | சென்னை | ஆலப்புழை விரைவுவண்டி |
| 25. | 16305/16306 | எர்ணாகுளம் | கண்ணூர் | எர்ணாகுளம் - கண்ணூர் இன்டர்சிட்டி விரைவுவண்டி |
| 26. | 16865/16866 | எர்ணாகுளம் | காரைக்கால் | எர்ணாகுளம் - காரைக்கால் டீ கார்டன் விரைவுவண்டி |
| 27. | 15905/15906 | கன்னியாகுமரி | திப்ருகார் | விவேக் விரைவுவண்டி |
| 28. | 12081/12082 | திருவனந்தபுரம் சென்ட்ரல் | கண்ணூர் | திருவனந்தபுரம் - கண்ணூர் ஜனசதாப்தி விரைவுவண்டி |
| 29. | 18567/18568 | கொல்லம் சந்திப்பு | விசாகப்பட்டினம் | கொல்லம் விசாகப்பட்டினம் விரைவுவண்டி |
| 30. | 16350/16349 | திருவனந்தபுரம் சென்ட்ரல் | நிலம்பூர் | நிலம்பூர் ராஜராணி விரைவுவண்டி |
| 31. | 11097/11098 | எர்ணாகுளம் | புனே | எர்ணாகுளம் பூர்ணா விரைவுவண்டி |
| 32. | 16308 | ஆலப்புழா | கண்ணூர் | எக்சிகியூட்டிவ் எக்ஸ்பிரஸ் |
| 33. | 16325 | எர்ணாகுளம் | பரவுனி | ரப்திசாகர் விரைவுவண்டி |
# இருகந்தக இருபுளோரைடு



**இருகந்தக இருபுளோரைடு** *(Disulfur difluoride)* என்பது S<sub>2</sub>F<sub>2</sub> என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும்.  

## அமைப்பு

இருகந்தக இருபுளோரைடு, மூலக்கூறக மறுசீராக்கம் அடைந்து காரத் தனிமங்களின் புளோரைடுகளை உள்ளடக்கி S=SF2 என்றமாற்றியன் அமைப்பைப் பெறுகிறது.:  

:<math>\rm \ FS-SF \xrightarrow{KF} S=SF_2</math>  

## தொகுப்புமுறையில் தயாரிப்பு

ஓரு உலர்ந்த கொள்கலனில் கந்தகத்துடன் வெள்ளி(II) புளோரைடு சேர்த்து வினைப்படுத்துவதால் கந்தகம் புளோரினேற்றம் அடைந்து FS-SF வடிவமைப்பிலுள்ள இருகந்தக இருபுளோரைடு உண்டாகிறது.:  
:<math>\rm \ S_8 + 8 AgF_2 \xrightarrow{398K} 4 S_2F_2 + 8 AgF</math>  

மற்றொரு மாற்றியன் வடிவ (S=SF2) இருகந்தக இருபுளோரைடை, பொட்டாசியம் புளோரோசல்பைட் மற்றும் இருகந்தக இருகுளோரைடு ஆகிய இரண்டு சேர்மங்களை வினைப்படுத்துவதன் மூலம் தயாரிக்கலாம்.  

:<math>\rm \ 2 KSO_2F + S_2Cl_2 \rightarrow S=SF_2 + 2 KCl + 2 SO_2</math>  

## வினைகள்

- சூடுபடுத்தும்போது கந்தக நான்குபுளோரைடு மற்றும் கந்தகமாகச் சிதைவடைகிறது.:
:<math>\mathrm{2S_2F_2 \ \xrightarrow{180^oC}\ SF_4 + 3S }</math>  

- தண்ணீருடன் சேர்த்து சூடாக்கினால் வினை:
:<math>\mathrm{2S_2F_2 + 2H_2O \ \xrightarrow{}\ SO_2 + 3S + 4HF }</math>  

- கந்தக அமிலத்துடன் வினை:
:<math>\mathrm{S_2F_2 + 3H_2SO_4 \ \xrightarrow{80^oC}\ 5SO_2 + 2HF + 2H_2O }</math>  

- சோடியம் ஐதராக்சைடுடன் வினை:
:<math>\mathrm{2S_2F_2 + 6NaOH \ \xrightarrow{}\ Na_2SO_3 + 3S + 4NaF + 3H_2O }</math>  

- உயர் அழுத்தத்தில் நைட்ரசன் ஈராக்சைடு வினையூக்கியின் துணையோடு ஆக்சிசனுடன் வினைபுரிகிறது.
:<math>\mathrm{2S_2F_2 + 5O_2 \ \xrightarrow{NO_2}\ SOF_4 + 3SO_3 }</math>
# தர்மம் (திரைப்படம்)


**தர்மம்**, 1986-ம் ஆண்டில் வெளியான ஒரு இந்தியத் தமிழ்த் திரைப்படம் ஆகும். இப்படத்தில் சத்யராஜ், சரிதா, சுதா சந்திரன் ஆகியோர் முக்கிய கதாபாத்திரங்களில் நடித்திருந்தனர். தொடக்க காலத்தில் எதிர்மறை நாயகனாக நடித்து வந்த சத்யராஜ் கதாநாயகனாக நடிக்க தொடங்கிய காலகட்டத்தில் இப்படம் வெளியானது. இத்திரைப்படம் எதிர்பார்த்த அளவிற்கு வெற்றி பெறாமல் தோல்வியைச் சந்தித்தது.
# மந்திரப் புன்னகை



**மந்திரப் புன்னகை** 1986ஆவது ஆண்டில் சத்யா மூவீசின் தயாரிப்பில் வி. தமிழழகனின் இயக்கத்தில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தில் சத்யராஜ், நதியா, ரகுவரன் ஆகியோர் முக்கிய கதாபாத்திரங்களில் நடித்திருந்தனர். சத்யராஜ் இரு வேடங்களில் (மருத்துவர், காவல் ஆய்வாளர்) நடித்த இத்திரைப்படம் வணிக ரீதியாக வெற்றி பெற்ற திரைப்படமாக அமைந்தது.
# ஆளப்பிறந்தவன்



**ஆளப்பிறந்தவன்** 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். ஏ. எஸ். பிரகாசம் எழுதி இயக்கிய இத்திரைப்படத்தில் சத்யராஜ், அம்பிகா ஆகியோர் முக்கிய கதாபாத்திரங்களில் நடித்திருந்தனர்.  

இத்திரைப்படம் திரையரங்குகளில் வெளியான போது முன்னணி தமிழ் தினசரியான தினத்தந்தியில் முழு பக்கத்தில் விளம்பர படம் வெளியானது.  

## நடிகர்கள்
- சத்யராஜ் - ஆளப்பிறந்தவன்
- அம்பிகா
# கந்தக இருபுளோரைடு



**கந்தக இருபுளோரைடு** (*Sulfur difluoride*) என்பது SF<sub>2</sub> என்ற மூலக்கூறு வாய்ப்பாடு கொண்ட கந்தகத்தின் ஆலைடு சேர்மம் ஆகும். கந்தக இருகுளோரைடு மற்றும் பொட்டாசியம் புளோரைடு அல்லது பாதரச(II) புளோரைடு இரண்டும் சேர்ந்து வினைபுரிவதால் கந்தக இருபுளோரைடு உருவாகிறது.  

:SCl<sub>2</sub> + 2 KF → SF<sub>2</sub> + 2 KCl  
:SCl<sub>2</sub> + HgF<sub>2</sub> → SF<sub>2</sub> + HgCl<sub>2</sub>  

கந்தக இருபுளோரைடில் உள்ள F-S-F பிணைப்புகளின் பிணைப்புக் கோணம் 98° மற்றும் S-F பிணைப்புகளின் நீளம் 159 பைக்கோ மீட்டர் என்ற அளவுகளில் காணப்படுகிறது. FSSF<sub>3</sub> என்ற அமைப்பில் காணப்படும் சேர்மம் நிலைப்புத்தன்மை இல்லாமல் காணப்படுகிறது. S<sub>2</sub>F<sub>4</sub> இன் இந்தச் சீர்மையற்ற மாற்றீயம், இரண்டாவது SF<sub>2</sub> மூலக்கூறின் S-F பிணைப்பில் SF<sub>2</sub> நுழைவதால் உருவாகிறது.  

ஆக்சிசன் இருபுளோரைடு மற்றும் ஐதரசன் சல்பைடு இரண்டையும் சேத்து வினைபுரியச் செய்வதாலும் இதைத் தயாரிக்க முடியும்.  

:OF<sub>2</sub> + H<sub>2</sub>S → SF<sub>2</sub> + H<sub>2</sub>O
# மக்கள் என் பக்கம்


**மக்கள் என் பக்கம்** 1987-ஆம் ஆண்டு கார்த்திக் ரகுநாத் இயக்கத்தில் வெளியான இந்தியத் தமிழ்த் திரைப்படமாகும். சத்யராஜ், அம்பிகா ஆகியோர் முக்கியக் கதாபாத்திரங்களில் நடித்த இத்திரைப்படத்திற்கு சந்திரபோஸ் இசையமைத்திருந்தார். இது *ராஜாவின்த மகன்* என்னும் மலையாளத் திரைப்படத்தின் மறுவுருவாக்கம் ஆகும்.  

இத்திரைப்படம் வணிக இரீதியாக சிறப்பான வரவேற்பு பெற்றது. இது திரையரங்குகளில் நூறு நாள்களைக் கடந்து இலாபத்தை ஈட்டிய திரைப்படமாகும்.  

## நடிகர்கள்
- சத்யராஜ்
- அம்பிகா
- இராஜேஷ்
- நாகேஷ்
- நிழல்கள் ரவி
- ரகுவரன்
- ஜனகராஜ்
- டெல்லி கணேஷ்
- மனோரமா

## பாடல்கள்
இத்திரைப்படத்திற்கு சந்திரபோஸ் இசையமைத்திருந்தார்.  

| **எண்** | **பாடல்** | **பாடகர்கள்** | **பாடலாசிரியர்** |
| --- | --- | --- | --- |
| 1 | ஆண்டவனப் பார்க்கணும் | எஸ். பி. பாலசுப்பிரமணியம் | வைரமுத்து |
| 2 | கொங்கு நாட்டுத் தங்கமடா | எஸ். பி. பாலசுப்பிரமணியம் |  |
| 3 | மானே பொன்மானே | எஸ். ஜானகி |  |
| 4 | பஞ்சாங்கம் ஏங்க | எஸ். பி. பாலசுப்பிரமணியம், எஸ். ஜானகி | } |
# கடமை கண்ணியம் கட்டுப்பாடு



**கடமை கண்ணியம் கட்டுப்பாடு** 1987-ஆம் ஆண்டில் சந்தான பாரதியின் இயக்கத்தில் வெளியான இந்தியத் தமிழ்த் திரைப்படமாகும். நடிகர் கமல்ஹாசனுக்கு சொந்தமான ராஜ்கமல் பிலிம்ஸ் இன்டர்நேசனல் நிறுவனம் தயாரித்த இத்திரைப்படத்தில் சத்யராஜ், கீதா, கேப்டன் ராஜூ ஆகியோர் முக்கியக் கதாபாத்திரங்களில் நடித்திருந்தனர். இத்திரைப்படத்தில் பாடல்கள் எதுவுமே இடம்பெறவில்லை என்றாலும் இது சென்னை உட்பட தமிழகத்தின் பல்வேறு பகுதிகளிலும் நூறு நாள்களைக் கடந்து வெற்றிகரமாக ஓடியது. இத்திரைப்படம் சத்யராஜ் தனது நடிப்புத் திறமையை வெளிப்படுத்த உதவியது. கமல்ஹாசன் இப்படத்தை தயாரித்தாலும் அவர் இப்படத்தில் நடிக்கவில்லை.  

## நடிகர்கள்
- சத்யராஜ்
- கீதா
- ஜீவிதா
- கேப்டன் ராஜூ
- நாசர்
- டெல்லி கணேஷ்
- கமலா காமேஷ்
- நளினி
- சிவசந்திரன்
- வி. கே. ராமசாமி
- மலேசியா வாசுதேவன்
- மேஜர் சுந்தர்ராஜன்
- கமல்ஹாசன்

## துணுக்குகள்
*"கடமை கண்ணியம் கட்டுப்பாடு"* என்பது முன்னாள் தமிழக முதல்வர் கா. ந. அண்ணாதுரை அவர்களின் தாரக மந்திரமாகும்.
# வி. கே. கோகாக்


**விநாயக கிருஷ்ண கோகாக்** (ஆங்கிலம்: Vinayaka Krishna Gokak) (பிறப்பு:1909 - இறப்பு:1992) என்பவர் ஒரு கன்னட இலக்கியப் படைப்பாளி ஆவார். இவர் கன்னடத்தில் எழுதி 1982-ல் வெளிவந்த 'பாரத சிந்து ராஷ்மி' என்ற காவியத்துக்காக 1990இல் ஞானபீட விருது பெற்றவராவார். இவர் கன்னடம், ஆங்கிலம் ஆகிய இரு மொழிகளிலும் நூல்களை எழுதியுள்ளார். சத்ய சாய் பாபாவின் தீவிர பக்தர்.  

## கல்வி
இவர் தார்வார் கர்நாடக கல்லூரியில் இலக்கியத்தில் இளங்கலை, முதுகலைப் பட்டம் பெற்றார். இங்கிலாந்தின் ஆக்ஸ்போர்டு பல்கலைக்கழகத்தில் உயர்கல்வி பயின்று முதல் வகுப்பில் தேறினார். 1938இல் நாடு திரும்பியதும், சாங்லி விலிங்டன் கல்லூரி முதல்வராகப் பணியாற்றினார்.  
## காவியம்
- பாரத சிந்து ராஷ்மி
## புதினங்கள்
- சமரசவ ஜீவனா பகுதி1
- சமரசவ ஜீவனா பகுதி2
## கவிதைத் தொகுப்பு
- உர்னானப்பா
- அப்யுதயா
- பாலதெகிலதல்லி
- தையவா பிருத்வி (கன்னட சாகித்ய அகடாமி விருது)
- சமுத்ர கீதகளு
- இங்கிலீஷ் வோர்ல்ட்

## பிற

- சத்ய விமர்ஷய கெலவு தத்வகளு
- நன்ன ஜீவன திருஷ்டி
- ஜீவன பாட்டகளு
- கலா சித்தாந்தா
- இந்தியா & ஓர்ல்ட் கல்சர்
- கோகாக் க்ருதி சிந்தனா
## மொழி பெயர்ப்புகள்
- இந்தி இலக்கியப் படைப்பாளி ராமதாரி சின்ஹ தினகரின் கவிதைகளை 'வாய்சஸ் ஆஃப் ஹிமாலயா' என்ற தலைப்பில் மொழிபெயர்த்தார்.
## மேற்கோள்
# ஜல்லிக்கட்டு (திரைப்படம்)



**ஜல்லிக்கட்டு** 1987 ஆவது ஆண்டில் மணிவண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சிவாஜி கணேசன், சத்யராஜ், ராதா ஆகியோர் முக்கிய கதாபாத்திரங்களில் நடித்திருந்தனர். சித்ரா ராமு, சித்ரா லெட்சுமணன் இருவரும் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். இப்படத்தின் பாடல்கள் 1987 ஆகஸ்டு 28 அன்று வெளியாயின.
# அலைன் ஆசுபெக்ட்


## வாழ்க்கை
ஆசுபெக்ட் கச்சான் ஆசிரியர் பயிற்சிப் பள்ளியில் படித்துப் பட்டம் பெற்றார். இவர் 1969இல் இயற்பியலில் பட்டம் பெற்றார். முதுவர் பட்டத்தை ஓர்சே பல்கலைக்கழகத்தில் பெற்றார். பிறகு இவர் காமரூனில் மூன்றாண்டுகள் தன் தேசியப் பணியாகக் கல்வி கற்பித்தார்.  

இவர் 1980களில் முனைவர் பட்ட ஆய்வின் தொடக்கத்திலேயே விரிவுரையாளராகப் பணிபுரிந்தபோது, மிகவும் நழுவுதலான "பெல் சோதனைச் செய்முறைகளைச்" செய்து குவைய இயக்கவியலின்படி தற்போக்கில் நெடுந்தொலைவு பிரிந்த இரு அடிப்படைத் துகள்கள் தம்முள் செயல்படும் என்பதை உண்மையெனக் காட்டினார். ஆல்பர்ட் ஐன்சுட்டீனும், போரிசு பொடோல்சுகியும், நேத்தன் உரோசனும் பிழைபடு கொணர்வு எனக் கூறியதைப் பொய்ப்பித்துக் காட்டினார். சேய்த்துகள்களில் ஒன்றை அளப்பதற்கு முன்பு அவை முன்னிருந்த குலைவுறாத அலைச்சார்பில் உள்ளபோது அவற்றின் அலைச்சார்புகளுக்கிடையில் ஒட்டுறவு நிலவியது.  

குவையக் கோட்பாடு சரியென்றால், ஓர் ஒளியன் முனைவுறலின் ஒரச்சை (திசையச்சைத்) தீர்மானிக்க அளக்கும்போது அந்த அச்சில் அலைச்சார்பக் குலையவைப்பதால் அதனுடைய இணையின்அளவீட்டில் இது தாக்கம் அல்லது விளைவைஏஎற்படுத்தும். இது, ஓரிடச் செய்முறையாளர்கள் தம்மோடு இணைந்து செயல்படும் தொலைவில் உள்ளவர் எந்த அச்சை தெரிவு செய்தார் என்று அறியாவிட்டாலும் இரு ஒளியன்களின் தொலைவு விளைவே தர இயலாத தொலைவில் இருந்தாலும் இவ்விளைவு தவிர்க்கவியலாமல் ஒளிவேகத்திலும் கூட ஏற்படும்.  

சுடூவார்டு ஃபிரீட்மேனும் ஜான் கிளாசரும் 1972இல் செய்த முன்னோடிச் செய்முறைகளுக்குப் பிறகு ஆசுபெக்ட்டின் செய்முறைகள், நிறுவப்படாத பெல் சமனின்மைகள் ஆய்கோளுக்கு நல்ல மெய்ப்பையும் ஆதரவையும் நல்கின. குறிப்பாக, களக் குறைகளைக் களைந்தது. என்றாலும், இவரது முடிவுகள் முற்றமுடிந்தவை அல்ல. ஏனெனில், களக் குறைகளை விளக்கவல்ல கள நிலவலுடன் பொருந்திய மாற்றுவிளக்கம் ஒன்றும் உருவாகியுள்ளது.  

எளிதாக விளக்கவேண்டுமென்றால், இவரது செய்முறை ஓரிடக் குவைய நிகழ்வு ஈரிடங்களுக்கும் இடையில் புறநிலையான தொடர்பு ஏற்படுத்தும் இயங்கமைப்பு ஏதும் இல்லாவிட்டாலும் மற்றோரிடக் குவைய நிகழ்வின்பால் விளைவை ஏற்படுத்தும்என நிறுவியது. இதை அய்ன்சுடைன் தொலைவிட மாயச் செயல்பாடு என்றார். மேலும் அவர் இந்த விளைவின் புற நிலவலையே ஐயப்பட்டார். ஆனாலும் இச்செய்முறையை ஒளியினும் விரைந்த வேகத்தில் ஆற்றமுடியாது. ஏனென்றால், இந்த நிகழ்வுகள் தற்போக்கு நிகழ்தகவில் ஏற்படுவனவாகும்.  

பெல் சமனின்மைகளின் ஆய்விற்குப் பிறகு இவர் நொதுமல் அணுக்களின் ஒருங்கொளிக் குளிர்தல் பற்றிய செய்முறைகளில் ஈடுபட்டார். இவை பெரிதும் போசு-அய்ன்சுட்டீன் செறிமம் சார்ந்த செய்முறைகளாகும்.  

இவர் 1994 வரை "grande école" SupOptique ஆகிய நிறுவனங்களின் இணை இயக்குநராக இருந்தார். இவர் பிரெஞ்சு அறிவியல் கல்விக்கழகத்திலும் பிரெஞ்சுத் தொழில்நுட்பக் கல்விக்கழகத்திலும் உறுப்பினராகவும் பல்தொழில்நுட்பப் பள்ளியில் பேராசிரியராகவும் இருந்தார். இவர் 2005இல் அறிவியல் ஆய்வு தேசிய மையத்தின் நிறுவனப் பொற்பதக்கத்தைப் பெற்றார்.இப்போது அதன் இயக்குநராகப் பணிபுரிகிறார். இவருக்கு 2010இல் இயற்பியலுக்கான வுல்ஃப் பரிசு வழங்கப் பட்டது. இவருக்கு 2013 அக்தோபர் 7-இல் டேனிய நீல்சு போர் பன்னாட்டுப் பொற்பதக்கம் வழங்கப்பட்டது. மேலும் இவருக்கு 2013இல் பல்சான் பரிசு குவையத் தகவல் நுட்பச் செயல்பாட்டிற்கும் தொடர்பியலுக்கும் வழங்கப் பட்டது.
# சமாரியம்(III) புளோரைடு


**சமாரியம்(III) புளோரைடு** *(Samarium(III) fluoride)* என்பது SmF<sub>3</sub> என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். திண்மப் பொருளாக காணப்படும் இச்சேர்மம் ஒரு நீருறிஞ்சியாகும். அறை வெப்பநிலையில் – β-YF3 வகை இடக்குழுவும் , a = 666,9 பை.மீ, b = 705,9 பை.மீ, c = 440,5 பை.மீ என்ற சட்டக மாறிலி மதிப்புகளும் கொண்ட சமமில்லா முச்செங்குத்து சாய்சதுரப்படிக அமைப்புடன் சமாரியம்(III) புளோரைடு காணப்படுகிறது. 495 பாகை செ வெப்பநிலையில் இதே சமாரியம்(III) புளோரைடு LaF3 அமைப்பு அதாவது – P3cl வகை இடக்குழுவும் , a = 707 பை.மீ, c = 724 பை.மீ என்ற சட்டக மாறிலி மதிப்புகளும் கொண்ட சமபக்க முக்கோணச் சாய்வக படிக அமைப்பைக் கொண்டிருக்கிறது.  

திறந்த தீச்சுடர், ஈரப்பதம் மற்றும் வலிமையான அமிலங்கள் ஆகியவற்றிடமிருந்து இச்சேர்மம் விலக்கி வைக்கப்படவேண்டும்..
# மலப்பிரபா ஆறு


**மலப்பிரபா ஆறு** (*Malaprabha River*), கருநாடகத்தின் ஊடாகப் பாயும் கிருசுணா ஆற்றின் துணை ஆறு ஆகும். இது பெல்காம் மாவட்டத்தில் அமைந்துள்ள மேற்குத் தொடர்ச்சி மலையில் 792 மீட்டர் உயரத்தில் தோன்றுகிறது. பாகல்கோட் மாவட்டத்தில் உள்ள கூடலசங்கமாவில் கிருசுணா ஆற்றுடன் இணைகிறது.  

## நிலவியல்
கர்நாடகாவின் பெல்காம் மாவட்டம், கானாபூர் வட்டம், ஜம்போதி கிராமத்திற்கு மேற்கே 16 கி.மீ. (9.9 மைல்) தொலைவில் உள்ள கனகும்பி கிராமத்தில் 792.4 மீட்டர் (2,600 அடி) உயரத்தில் உள்ள சகயாத்ரி மலைகளில் மலப்பிரபா ஆறு உருவாகிறது. மலப்பிரபா ஆறு தோன்றும் இடத்தில் சிறீ மௌலி தேவிக்கு அர்ப்பணிக்கப்பட்ட ஒரு பழமையான கோவில் உள்ளது. மலபிரபா கனகும்பி-கானாபூர்-சௌந்தட்டி (மலபிரபா அணை)-நர்குண்ட்-பட்டட்கல்-குடாலசங்கம் ஆகிய இடங்களிலிருந்து 304 கி.மீ. (189 மைல்) தொலைவில் பாகல்கோட் மாவட்டத்தில் உள்ள கூடலா சங்கமத்தில் 488 மீட்டர் (1,601 அடி) உயரத்தில் கிருஷ்ணா நதியுடன் இணைகிறது.  

## கிளையாறுகள்
பென்னிஹல்லா, ஹிரேஹல்லா மற்றும் துபரிஹல்லா ஆகியவை தார்வாட் மாவட்டத்தின் மலபிரபாவின் முக்கிய கிளை நதிகள் ஆகும்.
# விக்கிப்பீடியா:முதற்பக்கக் கட்டுரைகள்/ஆகத்து 9, 2015

<div id="mp-tfa-img">  

</div>  
**கூழைக்கடா** என்பது கூழைக்கடாக் குடும்பத்தைச் சேர்ந்த ஒரு பறவை. கூழைக்கடாக்கள் பறக்கும் பறவைகளில் மிகப் பெரிய நீர்ப் பறவை. 20 மில்லியன் ஆண்டுகளுக்கு முந்தைய பறவைகள் இவை. இதன் தசை கெட்டியாக இல்லாமல், மென்மையாக கூழ் போன்று இருப்பதாலும், கிடா போன்று பெரிதாக இருப்பதாலும் இதை கூழைக்கடா என அழைக்கிறார்கள். இதன் எடை 4.5 முதல் 11 கிலோ வரை இருக்கும். சிறகுகளின் நீளம் 2.7 மீ. மொத்த உயரம் 127 முதல் 182 செ.மீ. அலகு நீளம் 22 செ.மீ. கூழக்கடாக்கள் நெடுந்தூரம் வலசை செல்லும் இயல்புடையவை. இதனை அச்சுறுத்துநிலையை எட்டியவை என்ற பிரிவில் ஐயுசிஎன் - சிவப்புப் பட்டியலில் வகுத்துள்ளது. **மேலும்...**  
---
<div id="mp-tfa-img">  

</div>  
**ஊர்மிளா மடோண்த்கர்** இந்தியாவில், மகாராஷ்டிரா மாநிலத்தில், மும்பை நகரில் 1974 ஆம் ஆண்டு பெப்ரவரி 4 ஆம் திகதியன்று பிறந்த ஒரு இந்திய பாலிவுட் நடிகை ஆவார். மதோண்ட்கர் ஒரு குழந்தை நட்சத்திரமாகத் தமது திரை வாழ்க்கையை 1977 ஆம் ஆண்டு *கர்ர்ம்* எனும் திரைப்படம் மூலம் அறிமுகமானார். வயது வந்தவராக *நரசிம்மா* எனும் திரைப்படத்திலும் அறிமுகமானார். அவர் *ரங்கீலா*, *ஜுதாயி* மற்றும் *சத்யா* ஆகிய திரைப்படங்களில் ஏற்ற வேடங்களின் மூலம் வணிக ரீதியான பாலிவுட் திரைப்பட உலகின் பிரபல நடிகையாகத் தம்மை நிலை நாட்டிக்கொண்டார். **மேலும்...**
# புதிய வானம் (திரைப்படம்)



**புதிய வானம்** 1988-இல் ஆர். வி. உதயகுமார் இயக்கத்தில் வெளிவந்த இந்தியத் தமிழ்த் திரைப்படமாகும். சத்யராஜ், சிவாஜி கணேசன், ரூபினி, கௌதமி ஆகியோர் முக்கியக் கதாபாத்திரங்களில் நடித்திருந்தனர். ஜி. தியாகராஜன், வி. தமிழழகன் ஆகிய இருவரும் இணைந்து தயாரித்த இப்படத்திற்கு ஹம்சலேகா இசையமைத்திருந்தார். இத்திரைப்படம் 1988 சூன் 16 அன்று வெளியானது. 1966-இல் வெளியான *அன்பே வா* திரைப்படத்தில் இடம்பெற்ற *புதிய வானம் புதிய பூமி* என்ற பாடலில் இருந்து இப்படத்தின் தலைப்பு உருவானது.  

## நடிகர்கள்
- சத்யராஜ் - எம். ஜி. ராஜரத்னம்
- சிவாஜி கணேசன் - டிஐஜி பாண்டித்துரை
- ரூபினி - தேவகி
- கௌதமி - மேரி
- விஜயகுமார் - கோச்சா / கோவிந்தன்
- ஜனகராஜ் - பட்டாபி
- ராஜேஷ் குமார் - ஜானி
- நாசர்
- சார்லி
- ஜெய்கணேஷ் - ஜீவதுரை (சிறப்புத் தோற்றம்)
- கே. நட்ராஜ்
- பொன்னம்பலம்
- ஒரு விரல் கிருஷ்ணா ராவ்
- இடிச்சபுளி செல்வராசு
- குண்டு கல்யாணம்
- என்னத்த கண்ணையா
- எல். ஐ. சி. நரசிம்மன் - சாமுவேல்
- சேது விநாயகம்
- பேபி சுஜிதா
- குயிலி
- டிஸ்கோ சாந்தி
- அனுஜா

## பாடல்கள்
இத்திரைப்படத்திற்கு அம்சலேகா இசையமைத்திருந்தார். பாடல் வரிகளை முத்துலிங்கம், கங்கை அமரன், இளந்தேவன், ஆர். வி. உதயகுமார் ஆகியோர் எழுதியிருந்தனர்.  

| 'மனிதா இன்னும்' | எஸ். பி. பாலசுப்பிரமணியம் | 2:49 |  |
| --- | --- | --- | --- |
| 'மைனா மைனா' | எஸ். பி. பாலசுப்பிரமணியம், எஸ். பி. சைலஜா, சுனந்தா | 4:39 |  |
| 'ஊர கெடுத்தவன' | எஸ். பி. பாலசுப்பிரமணியம், எஸ். பி. சைலஜா | 4:08 |  |
| 'ஒரு பாடல் சொல்கிறேன்' | எஸ். பி. பாலசுப்பிரமணியம், மலேசியா வாசுதேவன் | 4:36 |  |
| 'இராக்குயிலே' | எஸ். பி. பாலசுப்பிரமணியம், கே. எஸ். சித்ரா | 4:58 | } |
# சமாரியம்(III) ஆக்சைடு



**சமாரியம்(III) ஆக்சைடு** *(Samarium(III) Oxide)* என்பது Sm<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும்.  

## பயன்கள்

ஒளியியல் கருவிகள் மற்றும் அகச்சிவப்புக் கதிர்வீச்சை உறிஞ்சும் அகச்சிவப்புக் கதிர் உறிஞ்சும் கண்ணாடிகள் தயாரிக்க சமாரியம்(III) ஆக்சைடு பயன்படுகிறது. மேலும் அணுக்கரு உலைகளில் உள்ள கட்டுப்பாட்டுக் கழிகளில் நியூட்ரான் உறிஞ்சியாகவும் இது பயன்படுகிறது. வளையமில்லா முதல்நிலை ஆல்ககால்களை ஆல்டிகைடுகள் மற்றும் கீட்டோனாக மாற்றும் வினைகளில் சமாரியம்(III) ஆக்சைடு வினையூக்கியாகப் பயன்படுகிறது. இவை தவிர பிற சமாரியம் உப்புகள் தயாரிப்பிலும் இது பயனாகிறது.  

## தயாரிப்பு

சமாரியம்(III) ஆக்சைடை இரண்டு வழிகளில் தயாரிக்கலாம்.  

1. சமாரியம்(III) கார்பனேட்டு, ஐதராக்சைடு, நைட்ரேட்டு, ஆக்சலேட்டு அல்லது சல்பேட்டு போன்ற சேர்மங்களை வெப்பச் சிதைவுக்கு உட்படுத்துவதன் மூலமாக சமாரியம்(III) ஆக்சைடைத் தயாரிக்கலாம்.

: Sm<sub>2</sub>(CO<sub>3</sub>)<sub>3</sub> → Sm<sub>2</sub>O<sub>3</sub> + 3 CO<sub>2</sub>  

1. சமாரியத்தை காற்று அல்லது ஆக்சிசனில் 150 பாகை செல்சியசு வெப்பநிலைக்கு மேல் சூடுபடுத்தினாலும் சமாரியம்(III) ஆக்சைடைத் தயாரிக்கலாம்.

: 4 Sm + 3 O<sub>2</sub> → 2 Sm<sub>2</sub>O<sub>3</sub>  

## வினைகள்

கனிம அமிலங்களில் சமாரியம்(III) ஆக்சைடு கரைந்து ஆவியாக்குதல் மற்றும் படிகமாக்குதல் வினைகளால் உப்புகளாக உருவாகிறது.  

: Sm<sub>2</sub>O<sub>3</sub> + 6 HCl → 2 SmCl<sub>3</sub> + 3 H<sub>2</sub>O  

ஐதரசன் அல்லது கார்பன் ஓராக்சைடு போன்ற ஆக்சிசன் ஒடுக்கிகளுடன் சமாரியம்(III) ஆக்சைடு உயர் வெப்பநிலைகளில் வினைபுரிவதால் சமாரியம் உலோகமாக ஒடுக்கப்படுகிறது.
# நீளவீடு



**நீளவீடு** *(Longhouse)* எனப்படுவது, ஓர் அறை கொண்ட, நீளமானதும் ஒடுங்கியதுமான அளவு விகிதமுடையதுமான ஒரு வகை வீடு ஆகும். ஆசியா, ஐரோப்பா, வட அமெரிக்கா உள்ளிட்ட உலகின் பல பகுதிகளில் வாழும் மக்கள் குழுக்கள் பல இவ்வகையான வீடுகளைக் கட்டுகிறார்கள்.  

இவற்றுள் பல மரத்தால் கட்டப்பட்டவை. பெரும்பாலான பண்பாடுகளில் இவை நிரந்தர அமைப்புக்களின் தொடக்ககால வடிவங்களாகக் காணப்படுகின்றன.  

ஐரோப்பாவின் புதியகற்கால நீளவீடுகள், கால்நடைகள் வளர்ப்பதற்கும் பயன்பட்ட மத்தியகால தாட்மூர் நீளவீடுகள் *(Dartmoor longhouse),* அமெரிக்காக்களின் தாயக மக்களுள் பல பண்பாட்டினர் பயன்படுத்திய பல விதமான நீளவீடுகள் என்பன இவ்வீடு வகையுள் அடங்குவன.  

## ஐரோப்பா

புதியகற்கால நீளவீட்டு வகையை கி.மு. 5000-ஆம் ஆண்டுக் காலப்பகுதியில் நடு ஐரோப்பா, மேற்கு ஐரோப்பாவில் வாழ்ந்த முதல் வேளாண்மைச் சமூகத்தினர் அறிமுகம் செய்தனர்.  

## போர்னியோ

தென்கிழக்கு ஆசியத் தீவான போர்னியோவில் (இப்போது இந்தோனேசிய கலிமந்தான், *(Indonesian Kalimantan)* கிழக்கு மலேசியா மற்றும் புரூணை) வசிப்பவர்களில் பலர், குறிப்பாக டயாக் மக்கள், பாரம்பரியமாக நீள வீடுகள் எனப்படும் நீளமான வீடுகளில் வாழ்கின்றனர்.  

இந்தோனேசியாவில் இந்த நீள வீட்டை, இந்தோனேசிய மொழியில் ரூமா பேத்தாங் *(rumah betang)* என்றும்; மலாய் மொழியில் ரூமா பாஞ்சாங் *(rumah panjang)* என்றும் அழைக்கிறார்கள்.
# ராசவாடா



**ராசவாடா** (மராத்தி:**राजवाडा**), இந்தூரில் உள்ள வரலாற்று முக்கியமான இடமாகும்.  இது மராத்திய மன்னர்களான ஓல்கர்களால் கட்டபட்ட அரண்மனையாகும். இது இருநூறு ஆண்டுகளுக்கு முன்பு கட்டப்பட்டதாகும். சத்ரியர்களுக்கு அருகில், ஏழு அடுக்குகளைக் கொண்டு அமைந்துள்ள இக்கட்டிடம் அரசர்களின் செல்வத்தையும், கட்டிடக்கலையின் நுட்பத்தையும் வெளிப்படுத்துவதாக அமைந்துள்ளது.  

## கட்டிட அமைப்பு
இக்கட்டிடத்தில் இரண்டு பாகமுள்ளது. முதல் பகுதி நகரத்தின்‌ மையத்திலும் இரண்டாம் பகுதி பழைய நகரத்திலும் உள்ளது. ராசவாடா, மராத்திய, மவுலாய வடிவமைப்பை எடுத்துக்காட்டும் விதமாக உள்ளது. தரைத்தளத்திருந்து மூன்று தளங்கள் கற்களிலும் ஏனைய தளங்கள் மரத்தாலும் செய்யப்பட்டுள்ளது.  

## படக்காட்சியகம்

## உசாத்துணைகள்
# திருட்டு ஈ (குடும்பம்)



**திருட்டு ஈ** அல்லது *அசிலிடே* (*Asilidae*) என்பது (*robber fly*) திருட்டு ஈ குடும்பப் பூச்சியாகும். இவை "கொலையாள் ஈ" (*assassin flies*) எனவும் அழைக்கப்படும். இவை பலமுள்ளவை. இவ் ஈக்கள் குறுகியதும், விறைப்பான உறிஞ்சு குழல்களைக் கொண்டு மேல் தொண்டையால் உறிஞ்சுகின்றன. "திருட்டு ஈ" என்ற பெயர் அவற்றின் மூர்க்கமான உணவை உண்ணும் பழக்கத்தைப் பிரதிபலிக்கின்றன. அவை பொதுவாக மற்றைய பூச்சிகளையே உண்ணுகின்றன. அவ்வேளையில் அவை காத்திருந்து பதுங்கி பூச்சிகள் பறக்கும்போது இரையைப் பிடிக்கின்றன.
# சுகுமாரன்

**சுகுமாரன்** என்ற பெயரில் உள்ள கட்டுரைகள்:  

- சுகுமாரன் (நடிகர்)
- சுகுமாரன் (கவிஞர்)
- டி. கே. சுகுமாரன், துடுப்பாட்ட வீரர்
- பிரித்விராஜ் சுகுமாரன், நடிகர்
- மயூரன் சுகுமாரன், ஆத்திரேலியக் குற்றவாளி
- திக்குறிசி சுகுமாரன் நாயர், நடிகர்
# ஆர்சனிக் ஐம்புளோரைடு


:2As + 5F<sub>2</sub> → 2AsF<sub>5</sub>  

ஆர்சனிக் முப்புளோரைடுடன் புளோரினைச் சேர்த்து வினைபுரியச் செய்வதாலும் இதைத் தயாரிக்கலாம்.  

:AsF<sub>3</sub> + F<sub>2</sub> → AsF<sub>5</sub>  

ஆர்செனிக் ஆக்சைடுகளுடன் தனிமநிலை புளோரினைச் சேர்த்து வினைப்படுத்துவதாலும் ஆர்சனிக் ஐம்புளோரைடைத் தயாரிக்கலாம்.  

:2As<sub>2</sub>O<sub>5</sub> + 10F<sub>2</sub> → 4AsF<sub>5</sub> + 5O<sub>2</sub>  
:2As<sub>2</sub>O<sub>3</sub> + 10F<sub>2</sub> → 4AsF<sub>5</sub> + 3O<sub>2</sub>  

## பண்புகள்
நிறமற்ற வாயுவாகக் காணப்படும் ஆர்சனிக் ஐம்புளோரைடு , முக்கோண இரட்டைப்பட்டைக் கூம்பு அமைப்பைப் பெற்றுள்ளது  

:AsF<sub>5</sub> + SF<sub>4</sub> → SF<sub>3</sub><sup>+</sup> + AsF<sub>6</sub><sup>−</sup>  

## பாதுகாப்பு
ஆர்ச்னிக் ஐம்புளோரைடு மிகவும் நச்சுத்தன்மை கொண்ட சேர்மமாகும். குறிப்பாக இச்சேர்மம் கல்லீரல் செல்களைப் பாதிக்கிறது எனக் கருதப்படுகிறது.
# படைவீரன் ஈக்கள்


**படைவீரன் ஈக்கள்** அல்லது **போர்வீரன் ஈக்கள்** (*soldier flies*; *Stratiomyidae*; கிரேக்க மொழியில் - படைவீரன்; - ஈ) என்பன ஈக்கள் குடும்பத்தைச் சேர்ந்த ஈக்களாகும். இக்குடும்பம் 2,700 இற்கு மேற்பட்ட இனங்களையும் 380 இற்கு மேற்பட்ட அழிவுறாத பேரினங்களையும் கொண்டுள்ளது. வளர்ந்த ஈக்கள் குடம்பிக்குரிய வாழ்விடங்களில், குறிப்பாக ஈர நிலங்கள், மண்ணில் ஈரலிப்புள்ள பகுதிகள், புற்படை, மரப்பட்டையின் கீழ்ப்பகுதி, விலங்குக் கழிவுகள் உள்ள இடங்கள் ஆகிய பகுதிகளில் காணப்படுகின்றன. இவை அளவிலும் உருவத்திலும் மாறுபட்டாலும், பொதுவாக உலோகப் பச்சை நிறத்தில், குளவி போன்ற தோற்றத்துடன், கறுப்பு, மஞ்சள் அல்லது பச்சை நிறத்தில் காணப்படும். இவை மொதுவாக செயற்பாடற்று, இளைப்பாறிக் கொண்டு காணப்படும்.  

## உசாத்துணைகள்